Twee moerse stories |
Twee moerse stories
By Rian Truter on June, Wednesday 12 2013 in 2013, Education, Humor, Life 2
As jy sensitief is vir die woord moer, moet asseblief nie verder lees nie!
Pieter van Jaarsveld vertel nou die dag van die juffrou wat by die skool vir dowes op Worcester skool gehou het.
Op een goeie dag moes sy 'n groep kinders Kaap te vergesel vir die een of ander funksie. Maar omdat sy eers vinnig iets in die Paarl moes gaan optel, besluit sy om met haar eie kar te ry.
Die eerste deel van die rit ry sy agter die bus en hou dop dat niks verkeerd loop nie. Maar in die pas (nog voor die tyd van die tonnel) besef sy dat sy moet opskud as sy nog in die Paarl wil aangaan en nie na die bus in die Kaap wil aankom nie.
Sy besluit om die bus verby te gaan, maar die wat die pas goed ken, weet dit is makliker gedink as gedoen. Na vele probeerslae, en ten aanskoue van die kinders in die bus, besluit sy dis nou of nooit. Sy pluk haar 1200 Datsun agter die bus uit en begin verby steek.
Halfpad verby, verskyn 'n lorrie uit die mis en sy besef hier kom groot fout. Sy trap die petrolpedaal plat teen die vloer en loer uit die hoek van haar oog waar die bus hom bevind. Wat sy sien is egter nie net die bus nie, maar ook een van die kinders wat vervaard besig is om 'n gebaar, wat soos iemand wat besig is om 'n gaskraan oop en toe te draai, te maak. So 'n wilde draai na links en dan terug na regs, na links en dan weer na regs.
Met die bestiering van Bo en haar eie vernuf, glip sy net betyds voor die bus en die aankomende lorrie in. Verward en natgesweet laat waai sy die berg af. Soos sy tot verhaal kom, begin sy wonder oor die teken wat die kind gewys het. Sy ken gebaretaal goed, maar dié gebaar en sy betekenis is vir haar duister.
In die Kaap aangekom, vra sy die kind wat beteken die gebaar wat hy gemaak het. Sy ken dit nie
Hy sê: Nee, ju-ju-ju-frou. Ek w-w-wou ma-maar ne-ne-net sê ju-ju-frou is in ju-ju ju-frou se moer!
In ons Geskiedenisklas in matriek was daar een van die manne wat die onderwyser se geduld uiteindelik tot op die uiterste gerek het. Die gesprek het min of meer soos volg verloop: